Gensidig orientering 
Sagsfremstilling 
27.    Gensidig orientering  
                                                                                                                        Åbent 
Sagsnr.: 326-2013-59473       J.nr.: 00.01.00           Carl Holm.: 326-2015-9595 
  
Ny station 
Administrationen orienterer om proces og tidsplan for etablering af en ny station i området ved [adresse]. Planlægning 
og gennemførelse sker i et samarbejde mellem Banedanmark, Novo og Kalundborg Kommune. Det indledende 
arbejde, som pågår lige nu, er VVM-screeningen. 
  
Flytning af misbrugscenter 
Kommunalbestyrelsen har besluttet at ejendommen [adresse] 35b, Kalundborg, frigives til brug for Center for 
Misbrug. Byggetilladelsen kræver en dispensation fra lokalplanen for området. Administrationen gennemfører derfor 
en naboorientering. 
  
[adresse] 
Lokalplanen for havneområdet sætter som forudsætning for ny bebyggelse, at de eksisterende feriehuse nedrives. 
Rikke Olsen ønsker at bevare husene i forbindelse med opførelse af et nyt projekt. Forudsætningen i lokalplanen bygger på 
en tidligere tilladelse fra Naturstyrelsen, som er forespurgt om holdningen til en eventuel dispensation. Styrelsen har 
ingen bemærkninger, hvorfor der nu gennemføres naboorientering. 
  
Nedrivninger i regi af landsbypuljen 
På arealerne ved [adresse] henligger stadig en del knust beton. Både beton og muldjord/sand er arbejder som 
ejeren har igangsat. Ligeledes har han lovet at færdiggøre lagerbygningen. 
  
Nedrivningen af [adresse] i [adresse] er ligeledes færdig og der mangler opgravning af afløbsledninger m.m. Der vil 
herefter blive pålagt muld på et passende areal af grunden og det bliver tilsået med græs så det kan henligge 
rimeligt pænt indtil det skal anvendes til andet formål. 
  
Vandværker og vandværksboringer 
På mødet i september blev der spurgt til lukning af vandværker og eventuel sammenhæng med forurening af 
grundvandet. Generelt lukker mindre værker som følge af strukturelle ændringer såsom sammenlægninger. Et 
vandværk har flere vandboringer. Det er ikke usædvanligt at boringer lukkes, ikke kun på grund af forurening, men 
også af andre årsager, f.eks. fordi en boring er ineffektiv eller for dyr at renovere. 
  
  
  
Teknik- og Miljøudvalgets møde den 8. oktober 2015: 
Udvalget vedtog at tage orienteringen til efterretning. 
Udvalgets møde torsdag den 4. februar 2016 flyttes til torsdag den 28. januar 2016. 
